Na osnovu člana 27 stav 1 tačka 15, a u vezi sa članom 38 stav 1 tačka 14 Zakona o lokalnoj samoupravi ("Sl. list Crne Gore", broj 18/02), čl. 89 stav 1, 90, 104 stav 1 i 105 Zakona o socijalnoj i dječijoj zaštiti ("Sl. list Crne Gore", br. 27/13, 1/15, 42/15, 47/15, 56/15, 66/16, 1/17, 31/17, 42/17 i 50/17), člana 20 stav 1 tačka 26 u vezi člana 46 stav 1 tačka 14 Statuta Opštine u okviru Glavnog grada - Golubovci ("Sl. list Crne Gore - Opštinski propisi", broj 12/19), Skupština Opštine u okviru Glavnog grada - Golubovci, na sjednici održanoj dana \_\_.\_\_ 2019. godine, donijela je –

ODLUKU O OSNIVANJU

 JAVNE USTANOVE “CENTAR ZA PRUŽANJE USLUGA IZ OBLASTI SOCIJALNE I DJEČIJE ZAŠTITE, ZA OPŠTINU U OKVIRU GLAVNOG GRADA – GOLUBOVCI”

I - Osnovne odredbe

Član 1

Ovom odlukom osniva se Javna ustanova Centar za pružanje usluga iz oblasti socijalne i dječije zaštite za Opštinu u okviru Glavnog grada - Golubovci (u daljem tekstu: JU Centar za pružanje usluga).

Osnivač JU Centar za pružanje usluga je Opština u okviru Glavnog grada - Golubovci (u daljem tekstu: Osnivač).

Član 2Javna ustanova posluje pod nazivom: Javna ustanova Centar za pružanje usluga iz oblasti socijalne i dječije zaštite za Opštinu u okviru Glavnog grada - Golubovci.

Sjedište JU Centar za pružanje usluga je u Anovima, Anovi bb.

Član 3

JU Centar za pružanje usluga je pravno lice koje samostalno obavlja djelatnost za koju je osnovano, na način i pod uslovima utvrđenim Zakonom o socijalnoj i dječijoj zaštiti (u daljem tekstu: Zakon), aktom o osnivanju i Statutom.

Član 4

Izrazi koji se u ovoj Odluci koriste za fizička lica u muškom rodu, podrazumijevaju iste izraze u ženskom rodu.

II - Djelatnost

Član 5

Djelatnost JU Centar za pružanje usluga saglasno poslovima utvrđenim Zakonom, obuhvata pružanje usluge:

1. dnevnog boravka koja se obezbjeđuje: djetetu sa smetnjama i teškoćama u razvoju, mladom, odraslom i starom licu sa invaliditetom,
2. pomoć u kući koja se obezbjeđuje: djetetu sa smetnjama u razvoju, mladom, odraslom i starom licu sa invaliditetom, i
3. personalna asistencija koja se pruža korisniku lične invalidnine, odnosno dodatka za njegu i pomoć koji je u radnom odnosu, odnosno ukjlučen u sistem visokog obrazovanja odnosno sistem obrazovanja odraslih.

Član 6

JU Centar za pružanje usluga će pružati usluge dnevnog boravka djetetu sa smetnjama i teškoćama u razvoju, mladom, odraslom i starom licu sa invaliditetom kroz: redovni puni boravak (RPB), redovni poludnevni boravak (RPB 1), povremeni puni boravak (PPB) i patronažne usluge (PU) u skladu sa Zakonom i Statutom.

Član 7

U skladu sa djelatnostima, JU Centar za pružanje usluga će pružati različite usluge, kao što su:

- usluge dnevnog boravka djetetu sa smetnjama i teškoćama u razvoju, mladom, odraslom i starom licu sa invaliditetom,

- socijalizacija,

* rehabilitacija – elementarni fizikalni tretman,
* društvena i profesionalna aktivacija korisnika,
* podrška u učenju,
* razvoj komunkacionih i drugih vještina potrebnih za svakodnevni život u zajednici,
* edukacija roditelja za samopomoć i podršku korisnicima,
* relaksacija i rekreacija (radno-okupaciona terapija i okupacija sportom);
* najmanje jedan obrok dnevno,
* prevoz za djecu sa smetnjama i teškoćama u razvoju,
* nabavku hrane, pripremu obroka i pomoć pri hranjenju,
* pomoć pri kretanju,
* pomoć pri održavanju lične higijene i higijene prostora,
* nabavku i uzimanje ljekova i odvođenje na ljekarske preglede.

Pored usluga navedenih u stavu 1 ovog člana, JU Centar za pružanje usluga će pružati i druge usluge koje utvrdi Statutom.

JU Centar za pružanje usluga ne može vršiti promjenu djelatnosti bez saglasnosti osnivača.

III - Prava i obaveze osnivača prema JU Dnevni centar i JU Dnevni centar prema osnivaču

Član 8

Osnivač je dužan da u Budžetu obezbijedi sredstva za rad JU Centar za pružanje usluga.

Sredstva iz stava 1 ovog člana obezbjeđuju se na osnovu godišnjeg programa rada JU Centar za pružanje usluga.

Član 9

JU Centar za pružanje usluga je dužan da:

- obavlja djelatnost za koju je osnovan,

- namjenski koristi sredstva za rad,

- osnivaču podnosi godišnji Program rada najkasnije do kraja oktobra tekuće godine za narednu godinu,

- osnivaču podnosi Izvještaj o radu i finansijskom poslovanju, najkasnije do kraja marta tekuće godine za prethodnu godinu.

IV - Organi JU Centar za pružanje usluga

Član 10

Organi JU Centar za pružanje usluga su Upravni odbor i direktor.

Upravni odbor je organ upravljanja, a direktor je organ rukovođenja.

Član 11

Upravni odbor JU Centar za pružanje usluga ima predsjednika i dva člana, koje imenuje Skupština Osnivača, na period od 4 godine.

Upravni odbor čine dva predstavnika Osnivača i jedan predstavnik korisnika, odnosno zakonskog zastupnika korisnika.

Predstavnik korisnika odnosno zakonskog zastupnika korisnika bira se na način propisan Statutom.

Način rada i odlučivanja i druga pitanja od značaja za rad Upravnog odbora uređuju se Statutom.

Član 12

JU Centar za pružanje usluga rukovodi direktor.

Uslovi i postupak za izbor i razrješenje direktora utređuje se Statutom u skladu sa zakonom.

Direktor JU Centar za pružanje usluga:

* predstavlja i zastupa JU Centar za pružanje usluga,
* donosi akt o unutrašnjoj organizaciji i sistematizaciji radnih mjesta JU Centar za pružanje usluga,
* organizuje rad i odgovoran je za zakonitost rada i sprovođenje programa razvoja JU Centar za pružanje usluga, i
* vrši druge poslove u skladu sa zakonom, Odlukom i Statutom.

V – Sredstva i imovina

Član 13

 Sredstva za finansiranje djelatnosti JU Centar za pružanje usluga, obezbjeđuju se iz sljedećih izvora:

* Budžeta Osnivača,
* Budžeta Crne Gore,
* donacija i poklona i
* drugih prihoda u skladu sa zakonom.

 Član 14

Imovina JU Centar za pružanje usluga je imovina Osnivača.

Nepokretnu imovinu čini objekat izgrađen na kat.parceli 11520/2 KO Golubovci, UP 56 u zahvatu DUP „Golubovci-centar“ ukupne bruto površine 388,66 m².

Pokretnu imovinu čini oprema i druga sredstva neophodna za rad JU Centar za pružanje usluga.

JU Centar za pružanje usluga ima pravo korišćenja imovine iz stava 2 i 3 ovog člana.

VI - Prelazne i završne odredbe

Član 15

Imenovanje Upravnog odbora u skladu sa ovom Odlukom, izvršiće se u roku od 90 dana od dana stupanja na snagu ove Odluke.

Do imenovanja Upravnog odbora u skladu sa Zakonom, ustanovom će upravljati privremeni Upravni odbor u sastavu:…………….

Član 16

JU Centar za pružanje usluga je dužan da donese Statut u roku od 60 dana od dana stupanja na snagu ove Odluke.

Član 17

Izbor direktora JU Centar za pružanje usluga izvršiće se u roku od 120 dana od dana stupanja na snagu ove Odluke.

Do izbora direktora JU Centar za pružanje usluga, za vršioca dužnosti direktora imenuje se ..........

Član 18

JU Centar za pružanje usluga je dužan da izvrši upis u Centralni registar privrednih subjekata u roku od 90 dana od dana stupanja na snagu ove Odluke.

Član 19

Ova Odluka stupa na snagu osmog dana od dana objavljivanja u "Službenom listu Crne Gore- opštinski propisi".

Broj: 22-030/19-

Dana \_\_. \_\_. 2019. godine.

**SKUPŠTINA OPŠTINE U OKVIRU GLAVNOG GRADA-GOLUBOVCI**

**PREDSJEDNIK SKUPŠTINE**

**Ratko Stijepović**

**Obrazloženje**

Pravni osnov za donošenje ovog akta nalazi se u članu 27 stav 1 tačka 15, a u vezi sa članom 38 stav 1 tačka 14 Zakona o lokalnoj samoupravi ("Sl. list Crne Gore", broj 18/02), kojima je propisano da Opština u skladu sa zakonom i drugim propisima, u skladu sa mogućnostima učestvuje u obezbjeđivanju uslova i unaprejeđenju djelatnosti: zdravstvene zaštite, obrazovanja, socijalne i dječje zaštite, zapošljavanja i drugih oblasti od interesa za lokalno stanovništvo i vrši prava i dužnosti osnivača ustanova koje osniva u ovim djelatnostima, u skladu sa zakonom, te da Skupština osniva javne službe.

Članom 89 stav 1 Zakona o socijalnoj i dječjoj zaštiti propisano je da ustanovu može osnovati država, opština ili drugo pravno i fizičko lice, dok je članom 90 propisano da akt o osnivanju ustanove donosi osnivač i da isti sadrži: naziv osnivača; naziv, sjedište i adresa ustanove; djelatnost ustanove; iznos sredstava za osnivanje i početak rada ustanove i način obezbjeđivanja sredstava za obavljanje djelatnosti ustanove; prava i obaveze osnivača prema ustanovi i ustanove prema osnivaču; organe ustanove; sastav i način imenovanja organa upravljanja ustanove; rok za imenovanje organa upravljanja i organa rukovođenja, donošenje statuta i upis ustanove u Centralni registar privrednih subjekata; lice koje će privremeno vršiti dužnost direktora ustanove; rok na koji se ustanova osniva, ako se osniva na određeno vrijeme, odnosno za izvršenje određenog posla. Osnivač je dužan da nadležnom organu državne uprave dostavi akt o osnivanju ustanove, u roku od 15 dana od dana donošenja akta. Članom 104 istog Zakona propisano je da se ustanova čiji je osnivač država ili opština osniva kao javna ustanova. Osnivač javne ustanove odgovara za obaveze javne ustanove. Članom 105 je propisano da akt o osnivanju javne ustanove, čiji je osnivač država, donosi Vlada, a za javne ustanove čiji je osnivač opština, nadležni organ opštine.

Statutom opštine u okviru Glavnog grada Golubovci (član 20 stav 1 tačka 26) propisno je da Opština u skladu sa mogućnostima učestvuje u obezbjeđivanju uslova i unaprijeđenju djelatnosti: zdravstvene zaštite, obrazovanja, socijalne i dječje zaštite, zapošljavanja i drugih oblasti od interesa za lokalno stanovništvo i vrši prava i dužnosti osnivača ustanova koje osniva u ovim djelatnostimau vezi sa članom 46 stav 1 tačka 14 kojim je propsano da Skupština osniva javne službe u skladu sa zakonom.

Ovom odlukom osniva se Javna ustanova Centar za pružanje usluga iz oblasti socijalne i dječije zaštite za Opštinu u okviru Glavnog grada – Golubovci, definiše njeno sjedište, svojstvo pravnog lica, njena djelatnost, prava i obaveze osnivača, organi i imovina.

Djelatnost JU Centar za pružanje usluga definisana je kao širok spektar usluga u oblasti socijalne i dječije zaštite, odnosno usluge podrške za život u zajednici, koje obuhvataju usluge: dnevnog boravka koje se obezbjeđuju djetetu sa smetnjam i teškoćama u razvoju i mladom i odraslom i starom licu sa invaliditetom; pomoć u kući koja se obezbjeđuje djetetu sa smetnjama u razvoju i mladom i odraslom i starom licu sa invaliditetom; i personalna asistencija koja se pruža korisniku lične invalidnine, odnosno dodatka za njegu i pomoć koji je u radnom odnosu, odnosno ukjlučen u sistem visokog obrazovanja odnosno sistem obrazovanja odraslih.